Hvad er perspektiv i et maleri?
Perspektiv er i denne sammenhæng helt basalt at et tredimensionalt rum bliver afbilledet på en todimensional flade. Perspektivet er en slags optisk bedrag, hvor du skaber en dybde, som ikke reelt er der. I billedkunsten er der flere teknikker, som kan skabe denne dybde. Først og fremmest er der det faktum, at jo længere ting er væk, des mindre ser de ud. Kigger du dig omkring, så vil du opdage, at sådan ser hele din verden ud. Så er der nogle linjer, der mødes i horisonten, og det er det, der gør, at når du kører på en lige vej, så ser det ud som om, vejen bliver smallere og smallere. Som jeg skrev under kolde og varme farver, så rykker varme farver frem i billedet og kolde tilbage. På den måde kan du også danne illusionen om afstand. I mit online malekursus "Slip angsten for det hvide lærred og kom i gang med at male uden frustrationer" er der et grundigt afsnit om skabe perspektiv i malerier I dette foto er der den kolde blå, der rykker baggrunden tilbage, bjergene, der bliver mindre bagude og vejen, som bliver smallere og smallere. Alt dette er med til at skabe illusionen om dybde på en todimensionel flade.